L'Ajuntament d'Alaquàs elimina 21 semàfors i reforça la senyalística vertical de huit carrers i quatre encreuaments del municipi
05/06/2020

# L'Ajuntament d'Alaquàs elimina 21 semàfors i reforça la senyalística vertical de huit carrers i quatre encreuaments del municipi

*   05/06/2020
*   [Urbanisme](/categoria/24/0/urbanisme)
*   [Imprimir](#)
*   Compartir
*    https://www.alaquas.org/documento.asp?id\_do=18879

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F18879%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20elimina%2021%20sem%C3%A0fors%20i%20refor%C3%A7a%20la%20senyal%C3%ADstica%20vertical%20de%20huit%20carrers%20i%20quatre%20encreuaments%20del%20municipi)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/18879/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2020/2/18879/05062020whatsapp_image_2020-06-05_at_11_53_10_Form_4.jpg)](https://www.alaquas.org/ficheros/documentos/2020/2/18879/05062020whatsapp_image_2020-06-05_at_11_53_10_Form_10.jpg "<a href='https://www.alaquas.org/ficheros/documentos/2020/2/18879/05062020whatsapp_image_2020-06-05_at_11_53_10_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs elimina 21 semàfors i reforça la senyalística vertical de huit carrers i quatre encreuaments del municipi</a>")

L'objectiu d'aquesta actuació municipal és millorar la mobilitat urbana, augmentar la seguretat viària i estalviar costos.

L'Ajuntament d'Alaquàs ha realitzat en les últimes setmanes diferents intervencions de regulació del trànsit amb l'objectiu de millorar la mobilitat urbana, augmentar la seguretat viària i estalviar en costos de manteniment i mobiliari urbà. Aquesta acció s'ha realitzat sota les directrius de la Policia Local d'Alaquàs, competent en aquesta matèria.

Aquesta actuació és coherent amb el Pla de Mobilitat Urbana Sostenible (PMUS) i contribueix de manera positiva al condicionament i qualitat visual dels trams afectats, evitant l'alta densitat del mobiliari urbà i prevalent la visualització per a les i els vianants.

Les actuacions s'han centrat principalment en la revisió de tots els semàfors del municipi per a comprovar no sols el seu funcionament sinó sobretot la seva funció quant a regulació de trànsit. A més s'ha reforçat la senyalística vertical amb la instal·lació de reductors de velocitat i senyals lluminosos de càrrega solar.

Una de les intervencions principals ha estat en l'encreuament de l'avinguda Blasco Ibáñez amb Rafael Alberti i General Palafox, on s'han eliminat un total de 12 semàfors LED en groc intermitent. S'ha dut a terme aquesta actuació amb l'objectiu d'evitar duplicitats i estalviar costos perquè existia una doble de regulació de trànsit a través de rotonda i semàfors.

Aquests semàfors han estat traslladats i reutilitzats en la intersecció entre avinguda Camí Vell de Torrent i carrer Doctor Fleming ja que els que hi havia s'havien quedat obsolets i el seu consum era major. S'han eliminat a més altres columnes i bàculs semafòrics en Jaume I, carrer Conca i avinguda Pablo Iglesias.

L'eliminació de tots aquests semàfors no sols ve a augmentar la seguretat viària i estalviar costos sinó que, a més, contribueixen a la disminució de riscos per a les persones vianants i es recupera espai per al vianant en les voreres.